KOMISSION KERTOMUS TALOUS- JA RAHOITUSKOMITEALLE, annettu eurometallirahojen aitouden tarkistamisesta ja kiertoon kelpaamattomien eurometallirahojen käsittelystä 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1210/2010 mukaisesti /* COM/2014/0277 final */





KOMISSION KERTOMUS TALOUS- JA RAHOITUSKOMITEALLE, annettu eurometallirahojen aitouden tarkistamisesta ja kiertoon kelpaamattomien eurometallirahojen käsittelystä 15 päivänä joulukuuta 2010 annetun Euroopan parlamentin ja neuvoston asetuksen (EU) N:o 1210/2010 mukaisesti[1] 1. Asetuksen (EU) N:o 1210/2010 tavoite Euron suojaamiseksi paremmin väärentämiseltä asetuksessa (EY) N:o 1338/2001[2] edellytetään, että luottolaitokset ja maksutoimintansa asettamissa rajoissa myös muut maksupalvelujen tarjoajat sekä muut laitokset, jotka osallistuvat setelien ja metallirahojen käsittelyyn ja niiden jakeluun yleisölle, jäljempänä ’laitokset’, varmistavat, että niiden vastaanottamien eurosetelien ja -metallirahojen, jotka ne aikovat palauttaa kiertoon, aitous tarkistetaan ja väärennökset havaitaan. Metallirahojen osalta tätä velvoitetta tarkennetaan eurometallirahojen aitouden tarkistamisesta ja kiertoon kelpaamattomien eurometallirahojen käsittelystä 15 päivänä joulukuuta 2010 annetussa Euroopan parlamentin ja neuvoston asetuksessa (EU) N:o 1210/2010, jäljempänä ’asetus’. Asetuksen tavoitteena on varmistaa eurometallirahojen aitouden tuloksellinen ja yhdenmukainen tarkistaminen koko euroalueella antamalla sitovat säännöt kierrossa olevien eurometallirahojen aitouden yhteisten tarkistamismenettelyjen ja kansallisten viranomaisten kyseisiin menettelyihin soveltaman valvontamekanismin täytäntöönpanolle. Aitouden tarkistamismenettelyn tavoitteena on todentaa, että eurometallirahat ovat aitoja ja kiertoon kelpaavia. Asetuksessa säädetään, että tämän velvoitteen täytäntöönpanosta huolehditaan metallirahankäsittelylaitteilla tai koulutetun henkilöstön avulla. Aitouden tarkistamismenettelyn jälkeen kaikki vääriksi epäillyt ja kiertoon kelpaamattomat metallirahat on lähetettävä kansalliseen metallirahojen tutkimuskeskukseen tai muulle asianomaisen jäsenvaltion nimeämälle viranomaiselle. Asetuksessa vahvistetaan testausvaatimukset metallirahankäsittelylaitteille, säännöt kiertoon kelpaamattomien eurometallirahojen käsittelylle sekä valvontamekanismit, jotka jäsenvaltioiden on otettava käyttöön varmistaakseen, että laitokset täyttävät metallirahojen aitouden tarkistamiseen liittyvät velvoitteensa. Kuten asetuksen 7 artiklassa säädetään, komission päätöksellä 2005/37/EY[3] perustettu Euroopan teknis-tieteellinen keskus (ETTK) on määrittänyt asetuksen (EU) N:o 1210/2010 täytäntöönpanoa koskevat suuntaviivat, jäljempänä ’ETTK:n suuntaviivat’. 2. Kertomuksen tarkoitus Asetuksen 12 artiklan 4 kohdan mukaan komissio analysoi jäsenvaltioilta saamansa kertomukset ja antaa talous- ja rahoituskomitealle vuosikertomuksen eurometallirahojen aitouden tarkistamista ja kiertoon kelpaamattomia eurometallirahoja koskevasta kehityksestä ja tältä osin saavutetuista tuloksista. Tämä on ensimmäinen kerta, kun komissio on laatinut kyseisen kertomuksen. Asetusta on metallirahojen aitouden tarkistamismenettelyn osalta sovellettu tammikuun 1. päivästä 2012. Kertomus kattaa vuoden 2012, ja sen päätarkoituksena on arvioida, onko yhteiset aitouden tarkistamismenettelyt pantu asianmukaisesti täytäntöön ja valvovatko kansalliset viranomaiset tarkistamismenettelyjä tuloksellisesti. Lisäksi esitetään jäsenvaltioilta saatuihin kertomuksiin perustuva tilastollinen yleiskatsaus. 3. Jäsenvaltioiden kertomukset eurometallirahojen aitouden tarkistamista koskevasta toiminnasta Asetuksen 12 artiklan 1 kohdan mukaan jäsenvaltion on annettava komissiolle vuosittain kertomus eurometallirahojen aitouden tarkistamista koskevasta toiminnastaan. Kertomuksissa on oltava tieto toteutettujen tarkastusten ja tarkastettujen metallirahankäsittelylaitteiden määrästä, testituloksista, näiden laitteiden käsittelemästä metallirahamäärästä, analysoitujen vääriksi epäiltyjen eurometallirahojen määrästä ja hyvitettyjen kiertoon kelpaamattomien eurometallirahojen määrästä sekä yksityiskohtaiset tiedot asetuksen mukaisesti säädetyistä poikkeuksista. ETTK:n suuntaviivojen mukaan jäsenvaltioiden vuosikertomusten toimittamisen määräaika on raportointijaksoa seuraavan vuoden helmikuun 15. päivä.[4] 4. Jäsenvaltioiden vuodelta 2012 laatimien kertomusten arviointi 4.1. Arviointiperusteet Tärkeimmät raportoitavat tiedot, jotka koskevat eurometallirahojen aitouden tarkistamista ja kiertoon kelpaamattomia eurometallirahoja, vahvistetaan asetuksen 12 artiklassa. Aitouden tarkistamismenettelyjen täytäntöönpanon koordinoimiseksi asetuksen 7 artiklassa säädetään, että ETTK määrittää suuntaviivat, mukaan lukien käytännön täytäntöönpanosäännökset, jäsenvaltioiden suorittamalle valvonnalle ja tarkastuksille kuultuaan metallirahojen väärennyksiä käsittelevää asiantuntijaryhmää. ETTK:n suuntaviivojen mukaan jäsenvaltioiden on raportoitava seuraavat tiedot[5]: 1. Käsiteltyjen metallirahojen kokonaismäärä kolmen suurimman yksikköarvon osalta. 2. Paikalla tehtyjen tarkastusten kokonaismäärä. 3. Tarkastettujen metallirahankäsittelylaitteiden kokonaismäärä. 4. Tarkastettujen metallirahakäsittelylaitteiden käsittelemien metallirahojen kokonaismäärä. 5. Analysoitujen vääriksi epäiltyjen metallirahojen kokonaismäärä. 6. Kiertoon kelpaamattomien hyvitettyjen metallirahojen kokonaismäärä. 4.2. Kertomusten arviointi Euroalueen jäsenvaltioista 16 toimitti vuosikertomuksen määräajassa: Alankomaat, Belgia, Espanja, Irlanti, Italia, Itävalta, Kreikka, Kypros, Luxemburg, Malta, Portugali, Ranska, Saksa, Slovakia, Slovenia ja Viro. Muistutuksen saaneista jäsenvaltioista ainoastaan Suomi ei ole vielä toimittanut vuosikertomustaan. Kun tässä kertomuksessa viitataan kokonaismääriin, on syytä huomata, että ne kuvaavat tilannetta ainoastaan niissä euroalueen jäsenvaltioissa, jotka ovat tähän mennessä toimittaneet vaaditut tiedot. Kattava katsaus kaikista numerotiedoista esitetään liitteessä II. 4.2.1. Käsiteltyjen metallirahojen kokonaismäärä kolmen suurimman yksikköarvon osalta Asetuksen 3 artiklan mukaisesti laitosten[6] on pantava aitouden tarkistamista koskeva velvollisuus täytäntöön käyttämällä ETTK:n luetteloon sisältyviä metallirahankäsittelylaitteita, joilla tarkistetaan, että eurometallirahat ovat aitoja ja kiertoon kelpaavia. Metallirahankäsittelylaitteilla käsiteltyjen yksikköarvoltaan kolmen suurimman metallirahan (kaksi euroa, yksi euro ja 50 eurosenttiä) kokonaismäärä oli vuonna 2012 9 845 834 296.[7] Niiden osuus kierrossa olevista metallirahoista oli 58,82 %.[8] 4.2.2. Paikalla tehtyjen tarkastusten kokonaismäärä Asetuksen 6 artiklan mukaan jäsenvaltioiden on tehtävä vuosittaisia tarkastuksia laitoksissa paikan päällä, jotta voidaan todeta tunnistustestein, että käytössä on edustava määrä asianmukaisesti toimivia metallirahankäsittelylaitteita. Jäsenvaltiot tekivät paikan päällä 220[9] tarkastusta vuonna 2012. Raportoitujen tarkastusten lukumäärä vaihteli huomattavasti jäsenvaltioittain. Vähimmillään niitä oli yksi ja enimmillään 76. Nämä erot voivat johtua markkinoiden koosta ja tavasta, jolla käteisen rahan käsittely on järjestetty asianomaisessa jäsenvaltiossa. Joissakin jäsenvaltioissa yksi arvokuljetusyritys käsittelee kaikki metallirahat. Osa jäsenvaltioista sen sijaan on antanut aitouden tarkistamisen esimerkiksi yksittäisten liikepankkien tehtäväksi. Neljä jäsenvaltiota (Italia, Kreikka, Luxemburg ja Malta) eivät ole raportoineet tarkastuksista. Niitä pyydetään parantamaan raportointiaan tai ottamaan käyttöön valvontamekanismeja, jos näin ei ole vielä tehty. 4.2.3. Tarkastettujen metallirahankäsittelylaitteiden kokonaismäärä Tarkastusten kohteena on ollut yhteensä 315[10] metallirahankäsittelylaitetta, joista 70,15 %[11] oli vaatimusten mukaisia Vaatimusten vastaisten laitteiden osalta jäsenvaltioiden on toteutettava asetuksen 6 artiklan 7 kohdan mukaisia korjaavia toimenpiteitä. 4.2.4. Tarkastettujen metallirahankäsittelylaitteiden käsittelemien metallirahojen kokonaismäärä Jollei komissiolle ole tehty ilmoitusta asetuksen 6 artiklan 5 kohdan mukaisesta poikkeuksesta, 6 artiklan 3 kohdan mukaan jäsenvaltioiden on tarkastettava sellainen määrä metallirahankäsittelylaitteita, että niillä on käsitelty vähintään 25 prosenttia niiden yksikköarvoltaan kolmen suurimman eurometallirahan yhteenlasketusta kumulatiivisesta nettomäärästä, jotka kyseinen jäsenvaltio on laskenut liikkeeseen eurometallirahojen käyttöönotosta vuoden 2011 loppuun. Euroopan keskuspankin (EKP) tietokannasta on saatu tiedot yksittäisten jäsenvaltioiden liikkeeseen laskemien metallirahojen nettomäärästä euron käyttöönotosta vuoden 2011 loppuun saakka. Näiden tietojen perusteella seuraavat jäsenvaltiot ovat noudattaneet asetuksen 6 artiklan 3 kohdassa säädettyä 25 prosentin vaatimusta: Alankomaat, Belgia, Espanja, Irlanti, Portugali, Ranska, Slovenia ja Viro[12] (ks. liite III). Saksa ja Slovakia hakivat 6 artiklan 5 kohdan mukaista poikkeusta ja noudattivat alempaa 10 prosentin raja-arvoa.[13] Nimettyjen kansallisten viranomaisten tarkastamilla metallirahankäsittelylaitteilla käsiteltyjen metallirahojen kokonaismäärä oli 6 117 955 983.[14] Niiden osuus vuonna 2012 käsitellyistä metallirahoista oli 62,13 %.[15] 4.2.5. Analysoitujen vääriksi epäiltyjen metallirahojen kokonaismäärä Analysoitujen vääriksi epäiltyjen metallirahojen kokonaismäärällä tarkoitetaan kaikkia vääriksi epäiltyjä metallirahoja, jotka on lähetetty jäsenvaltioissa kansallisiin metallirahojen tutkimuskeskuksiin analyysiä varten. Analysoitujen vääriksi epäiltyjen metallirahojen kokonaismäärä on 567 054[16]. Liikkeessä olevien havaittujen väärennettyjen metallirahojen kokonaismäärä oli 180 139[17]. 4.2.6. Kiertoon kelpaamattomien hyvitettyjen metallirahojen kokonaismäärä Jäsenvaltioiden on hyvitettävä tai vaihdettava uusiin eurometallirahat, jotka ovat pitkän käyttöiän tai vahingoittumisen vuoksi tulleet kiertoon kelpaamattomiksi tai jotka on hylätty aitouden tarkistamismenettelyssä jostain muusta syystä. Jäsenvaltiot voivat kieltäytyä hyvittämästä kiertoon kelpaamattomia eurometallirahoja, joita on joko muutettu tarkoituksella tai jotka ovat muuttuneet prosessissa, jonka voidaan kohtuudella odottaa muuttavan niitä. Poikkeuksen muodostaa kuitenkin hyväntekeväisyystarkoituksiin kerättyjen metallirahojen hyvittäminen (esimerkiksi toivomuslähteisiin heitetyt metallirahat). Hyvitettyjen kiertoon kelpaamattomien metallirahojen kokonaismäärä oli 14 002 311[18]. 5. Päätelmät Tämä kertomus on ensimmäinen asetuksen 12 artiklan 4 kohdan nojalla annettu kertomus. Koska asetusta on III lukua lukuun ottamatta sovellettu tammikuun 1. päivästä 2012, kalenterivuosi 2012 oli asetuksen täytäntöönpanon ensimmäinen vuosi. Koska kaikkia kertomuksia ei ole saatu[19], komissio ryhtyy tarvittaviin toimiin muistuttaakseen euroalueen jäsenvaltioita velvollisuudesta noudattaa asetuksessa (EU) N:o 1210/2010 säädettyjä määräaikoja ja muita vaatimuksia. Toimitettujen tietojen perusteella voidaan päätellä, että aitouden tarkistamismenettely näyttää olevan käytössä laitoksissa useimmissa euroalueen jäsenvaltioissa. Euroalueen jäsenvaltioiden enemmistö (12 jäsenvaltiota 17:stä) myös tekee tarkastuksia sen varmistamiseksi, että laitokset täytäntöönpanevat asetuksen (EY) N:o 1338/2001 6 artiklassa tarkoitetun aitouden tarkistamista koskevan velvollisuuden asianmukaisesti. Jäsenvaltioiden raportointivelvoite kaipaa kuitenkin vielä hienosäätöä, jotta komissio voi muodostaa kattavan kuvan jäsenvaltioissa käytössä olevista metallirahojen aitouden tarkistamismenettelyistä. Komissio ei voi laatia yksityiskohtaista arviota, koska jäsenvaltioiden kertomukset eivät ole riittävän kattavia eivätkä yhdenmukaisia. Raportoinnin yhdenmukaistamisesta ja muusta kehittämisestä aiotaan keskustella metallirahojen väärennyksiä käsittelevässä asiantuntijaryhmässä, ja tulevia kertomuksia koskevat yksityiskohtaiset tarkennetut ohjeet sisällytetään ETTK:n suuntaviivoihin. [1] EUVL L 339, 22.12.2010, s. 5. [2] EYVL L 181, 4.7.2001, s. 6. [3] Komission päätös, tehty 29 päivänä lokakuuta 2004, Euroopan teknis-tieteellisen keskuksen (ETTK) perustamisesta ja teknisten toimien koordinoinnista eurometallirahojen väärentämisen torjumiseksi, EUVL L 19, 21.1.2005, s. 73. [4] Ainoastaan seitsemän euroalueen jäsenvaltiota toimitti kertomuksensa määräajassa eli viimeistään 15. helmikuuta 2013. [5] Ks. liite I. [6] Asetuksen N:o 1210/2010 2 artiklan d alakohta, luettuna yhdessä asetuksen N:o 1338/2001 6 artiklan 1 kohdan kanssa. [7] Ks. liite I. [8] Laskelma perustuu liikkeeseen laskettujen metallirahojen nettomäärään, joka on 16 737 875 000 (lähde: EKP:n rahahuollon tietojärjestelmän raportti, joulukuu 2012). On kuitenkin huomattava, että jotkin metallirahat on ehkä tarkistettu useita kertoja. [9] Ks. liite I. [10] Ks. liite I. [11] Ks. liite II. [12] Italia, Itävalta, Kypros, Luxemburg ja Malta eivät ole noudattaneet vaatimusta. [13] Kreikka pyysi poikkeusta, mutta ei noudattanut alempaa raja-arvoa, koska se ei ole raportoinut tarkastuksista. [14] Ks. liite I. [15] Perustuu 4.2.1 kohdassa esitettyyn lukuun. [16] Ks. liite I. [17] Lähde: ETTK:n vuosikertomus eurometallirahojen suojaamisesta vuonna 2012 (The protection of the euro coins in 2012). [18] Ks. liite I. [19] Kuten edellä 4.2 jaksossa todetaan, euroalueen jäsenvaltiot ovat Suomea lukuun ottamatta noudattaneet velvollisuuttaan toimittaa vuosikertomus. LIITE I Tiivistelmätaulukko Käsiteltyjen metallirahojen kokonaismäärä kolmen suurimman yksikköarvon osalta vuonna 2012 || 9 845 834 296 Paikalla tehtyjen tarkastusten kokonaismäärä || 220 Tarkastettujen metallirahankäsittelylaitteiden kokonaismäärä || 315 Tarkastettujen metallirahankäsittelylaitteiden käsittelemien metallirahojen kokonaismäärä || 6 117 955 983 Analysoitujen vääriksi epäiltyjen metallirahojen kokonaismäärä || 567 054 Kiertoon kelpaamattomien hyvitettyjen metallirahojen kokonaismäärä || 14 002 311 LIITE II || BELGIA || SAKSA || VIRO || KREIKKA || ESPANJA || SUOMI || RANSKA || IRLANTI || ITALIA || KYPROS || LUXEMBURG || ΜΑLTA || ALANKOMAAT || ITÄVALTA || PORTUGALI || SLOVENIA || SLOVAKIA || YHTEENSÄ Vuonna 2012 käsiteltyjen metallirahojen lukumäärä kolmen suurimman yksikköarvon osalta (yhteensä) || 486 985 772 || 2 158 711 390 || Ei ilmoitettu. || 123 177 000 || 1 913 000 000 || Ei ilmoitettu. || 2 418 826 479 || 240 833 014 || Ei ilmoitettu. || 29 239 528 || Ei ilmoitettu. || 28 181 096 || 699 911 400 || 810 850 218 || 650 626 705 || 56 488 612 || 229 003 082 || 9 845 834 296 50 eurosenttiä || 155 031 973 || 608 187 040 || Ei ilmoitettu. || 3 7234 000 || Ei ilmoitettu. || Ei ilmoitettu. || 672 621 642 || 70 647 321 || Ei ilmoitettu. || 9 527 402 || Ei ilmoitettu. || 9 381 309 || 245 532 913 || 198 529 871 || 268 397 041 || 18 681 666 || 76 436 262 || 1 euro || 172 721 681 || 746 309 325 || Ei ilmoitettu. || 47 934 000 || Ei ilmoitettu. || Ei ilmoitettu. || 985 331 089 || 85 410 386 || Ei ilmoitettu. || 10 364 864 || Ei ilmoitettu. || 10 266 580 || 227 724 440 || 367 735 020 || 289 415 549 || 21 273 010 || 73 573 052 2 euroa || 159 232 118 || 804 215 025 || Ei ilmoitettu. || 38 009 000 || Ei ilmoitettu. || Ei ilmoitettu. || 760 873 748 || 84 775 307 || Ei ilmoitettu. || 9 347 262 || Ei ilmoitettu. || 8 533 207 || 226 654 047 || 244 585 327 || 92 814 115 || 16 533 936 || 78 993 768 Suoritettujen tarkastusten lukumäärä || 3 || 76 || 1 || 0 || 17 || Ei ilmoitettu. || 60 || 17 || Ei ilmoitettu. || 30 || Ei ilmoitettu. || Ei ilmoitettu. || 6 || 2 || 4 || 1 || 3 || 220 Tarkastettujen metallirahan-käsittelylaitteiden kokonaismäärä || 12 || 92 || 2 || 0 || 17 || Ei ilmoitettu. || 101 || 20 || Ei ilmoitettu. || 23 || Ei ilmoitettu. || Ei ilmoitettu. || 25 || 4 || 10 || 2 || 7 || 315 Vaatimusten mukaisia || 12 || 73 || 2 || 0 || 17 || Ei ilmoitettu. || 39 || 19 || Ei ilmoitettu. || 11 || Ei ilmoitettu. || Ei ilmoitettu. || 25 || 4 || 10 || 2 || 7 || 221 Vaatimusten vastaisia || 0 || 19 || 0 || 0 || 0 || Ei ilmoitettu. || 62 || 1 || Ei ilmoitettu. || 12 || Ei ilmoitettu. || Ei ilmoitettu. || 0 || 0 || 0 || 0 || 0 || 94 Kyseisten laitteiden käsittelemien metallirahojen määrä || 1 231 858 843 || 450 153 553 || 112 510 288 || Ei ilmoitettu. || 1 061 000 000 || Ei ilmoitettu. || 1 152 028 172 || 240 833 014 || Ei ilmoitettu. || 10 566 301 || Ei ilmoitettu. || 60 632 840 || 699 911 400 || 130 700 000 || 929 366 798 || 29 918 089 || 8 476 685 || 6 117 955 983 Analysoitujen vääriksi epäiltyjen metallirahojen määrä || 13 462 || 57 433 || 224 || 30 876 || 1 629 || Ei ilmoitettu. || 237 540 || 3 090 || 21 933 || 279 || Ei ilmoitettu. || 708 || 137 257 || 10 860 || 41 604 || 1 956 || 263 || 567 054 Kiertoon kelpaamattomien hyvitettyjen metallirahojen määrä || 8 148 940 || 3 705 000 || Ei ilmoitettu. || 101 000 || 1 193 928 || Ei ilmoitettu. || 203 542 || 2 677 || Ei ilmoitettu. || 6 011 || 2 720 || 203 368 || 129 205 || 229 348 || 38 426 || 32 950 || 80 || 14 002 311 Poikkeukset || EI || KYLLÄ || EI || KYLLÄ || EI || Ei ilmoitettu. || EI || EI || EI || EI || EI || EI || EI || EI || EI || EI || KYLLÄ || 3 LIITE III || LIIKKEESEEN LASKETTUJEN METALLIRAHOJEN YHTEENLASKETTU KUMULATIIVINEN NETTOMÄÄRÄ (1.1.2002–31.12.2011)[1] || TARKASTETTUJEN METALLIRAHANKÄSITTELYLAITTEIDEN KÄSITTELEMIEN METALLIRAHOJEN MÄÄRÄ VUONNA 2012 || TARKASTETTUJEN METALLIRAHOJEN %-OSUUS KAIKISTA LIIKKEESEEN LASKETUISTA METALLIRAHOISTA || VAATIMUSTEN MUKAISIA (25 %)[2] Belgia || 1 017 677 000 || 1 231 858 843 || 121,04 % || KYLLÄ Saksa || 4 388 635 000 || 450 153 553 || 10,25 % || KYLLÄ[3] Viro || 18 185 000 || 112 510 288 || 618,69 % || KYLLÄ Kreikka || 480 071 000 || Ei ilmoitettu || / || EI[4] Espanja || 2 832 597 000 || 1 061 000 000 || 37,45 % || KYLLÄ Suomi || Ei ilmoitettu. || Ei ilmoitettu. || / || / Ranska || 1 777 448 000 || 1 152 028 172 || 64,81 % || KYLLÄ Irlanti || 440 517 000 || 240 833 014 || 54,67 % || KYLLÄ Italia || 3 345 815 000 || Ei ilmoitettu. || / || EI Luxemburg || 159 356 000 || Ei ilmoitettu. || / || EI Kypros || 66 482 000 || 10 566 301 || 15,89 % || EI Malta || 32 880 000 || Ei ilmoitettu. || / || EI Alankomaat || 249 189 000 || 699 911 400 || 280,87 % || KYLLÄ Itävalta || 810 850 000 || 130 700 000 || 16,11 % || EI Portugali || 417 111 000 || 929 366 798 || 222,81 % || KYLLÄ Slovenia || 29 488 000 || 29 918 089 || 101,45 % || KYLLÄ Slovenia || 77 078 000 || 8 476 685 || 10,99 % || KYLLÄ[5] YHTEENSÄ || 16 143 379 000 || 6 117 955 983 || || [1] Lähde: EKP:n rahahuollon tietojärjestelmän raportti, joulukuu 2012. Vain positiivinen nettomääräinen liikkeeseenlasku on otettu huomioon. [2] Kussakin jäsenvaltiossa on vuosittain tarkastettava sellainen määrä metallirahankäsittelylaitteita, että näillä laitteilla kyseisenä vuotena käsiteltyjen eurometallirahojen määrä on vähintään 25 prosenttia niiden metallirahojen yhteenlasketusta kumulatiivisesta nettomäärästä, jotka kyseinen jäsenvaltio on laskenut liikkeeseen eurometallirahojen käyttöönotosta edellisen vuoden loppuun. Jäsenvaltiot voivat 31. päivään joulukuuta 2014 kestävän siirtymäkauden aikana komissiolle antamansa ilmoituksen jälkeen päättää, että vuosittain on tarkastettava sellainen määrä metallirahankäsittelylaitteita, että näillä laitteilla kyseisenä vuotena käsiteltyjen eurometallirahojen määrä on vähintään 10 prosenttia niiden metallirahojen yhteenlasketusta kumulatiivisesta nettomäärästä, jotka kyseinen jäsenvaltio on laskenut liikkeeseen eurometallirahojen käyttöönotosta edellisen vuoden loppuun. [3] Komissiolle ilmoitettu 10 % osuutta koskevasta poikkeuksesta. [4] Komissiolle ilmoitettu 10 % osuutta koskevasta poikkeuksesta. [5] Komissiolle ilmoitettu 10 % osuutta koskevasta poikkeuksesta.